*proiect*

**GUVERNUL REPUBLICII MOLDOVA**

**HOTĂRÎRE** Nr. \_\_\_\_\_\_\_\_\_

din  \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**cu privire la aprobarea Programului naţional de transplant**

**pentru anii 2017-2021**

În scopul realizării prevederilor Legii nr.42-XVI din 06 martie 2008 privind transplantul de organe, ţesuturi şi celule umane (Monitorul Oficial al Republicii Moldova,  2008, nr.81, art.273), cu modificările ulterioare, Legii nr. 64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr.131-133, art.1018), cu modificările şi completările ulterioare, precum şi în vederea soluţionării problemelor din domeniul sănătăţii referitoare la transplantul de organe, ţesuturi şi celule umane, Guvernul HOTĂRĂŞTE:

1. Se aprobă:

Programul naţional de transplant pentru anii 2017-2021, conform anexei nr.1;

Planul de acţiuni privind implementarea Programului naţional de transplant pentru anii 2017-2021conform anexei nr.2;

2. Ministerele şi autorităţile administrative centrale şi locale:

vor întreprinde măsurile necesare pentru executarea integrală şi în termenele stabilite a prevederilor Programului naţional de transplant pentru anii 2017-2021;

vor prevedea anual, în limita mijloacelor aprobate, alocaţii pentru realizarea acţiunilor prevăzute de Programul sus-numit;

vor informa anual, pînă la data de 28 februarie, Ministerul Sănătăţii despre executarea Programului menţionat.

3. Ministerul Sănătăţii, pînă la 1 aprilie, va prezenta Guvernului raportul anual cu privire la realizarea prevederilor Programului naţional de transplant pentru anii 2017-2021.

4. Se stabileşte că finanţarea acţiunilor prevăzute în Programul naţional de transplant pentru anii 2017-2021 se va efectua din contul şi în limita mijloacelor bugetului public naţional şi din alte surse financiare care nu contravin legislaţiei.

 5. Controlul asupra executării prezentei hotărîri se pune în sarcina Ministerului Sănătăţii.

**PRIM-MINISTRU PAVEL FILIP**

 Contrasemnează:

Viceprim-ministru Gheorghe Brega

Viceprim-ministru,

ministru al economiei Octavian CALMÎC

Viceprim-ministru,

ministrul al afacerilor externe

şi integrării europene Andrei GALBUR

Ministru al sănătăţii Ruxanda GLAVAN

Ministru al afacerilor interne Alexandru JIZDAN

Ministru al finanţelor Octavian ARMAŞU

Ministru al ministrul muncii, protecţiei

sociale şi familiei Stela GRIGORAŞ

Ministru al educaţiei Corina FUSU

Ministru al justiţiei Vladimir CEBOTARI